ai4bharat/Pralekha huggingface dataset:
पंतप्रधान कार्यालय
बेंगळुरू-म्हैसूरू एक्सप्रेस वे कर्नाटकच्या विकासाच्या वाटचालीत योगदान देईल: पंतप्रधान
पंतप्रधान नरेंद्र मोदी म्हणाले की, बेंगळुरू-म्हैसूर एक्स्प्रेस वे कर्नाटकच्या विकासाच्या वाटेला हातभार लावेल.
पंतप्रधान मोदी हे केंद्रीय रस्ते वाहतूक आणि महामार्ग मंत्री, श्री नितीन गडकरी यांच्या ट्विटच्या मालिकेला प्रतिसाद देत होते; ज्यात गडकरी यांनी नमूद केल होत की बेंगळुरू-म्हैसूर एक्सप्रेसवे प्रकल्पाच्या बांधकामाचा उद्देश श्रीरंगपटना, कूर्ग, उटी आणि केरळ या भागातील वाहतूक व्यवस्था सुधारणे हा आहे,यामुळे त्या ठिकानांची पर्यटन क्षमता ही वाढेल. केंद्रीय मंत्र्यांनी असेही सांगितले की या प्रकल्पात राष्ट्रीय महामार्ग 275 चा एक भाग समाविष्ट असून त्याअंतर्गत 4 रेल्वे ओव्हरब्रिज, 9 महत्वाचे पूल, 40 छोटे पूल आणि 89 अंडरपास आणि ओव्हरपास यांचे बांधकाम केले जाणार आहे . यासंदर्भात पंतप्रधानांनी ट्विट केले की ; "एक महत्त्वाचा रस्ते जोडणी प्रकल्प जो कर्नाटकच्या विकासाच्या वाटेवर नेण्यात हातभार लावेल."
पंतप्रधान कार्यालय
युगांडामधील भारतीय समुदायाला उद्देशून पंतप्रधानांचे संबोधन
नवी दिल्ली, 24 जुलै 2018
पंतप्रधान नरेंद्र मोदी यांनी आज युगांडा येथे तेथिल भारतीय समुदायाला संबोधित केले. कंपाला येथे आयोजित या कार्यक्रमाला युगांडाचे राष्ट्रपती मुसेवेनी सुद्धा उपस्थित होते.
युगांडामधील भारतीय समुदायाशी आपले निकटचे संबंध असल्याचे जाणवते अशी भावना यावेळी पंतप्रधानांनी व्यक्त केली. राष्ट्रपती मुसेवेनी या समारंभाला आवर्जून उपस्थित आहेत, यावरुन भारतातील नागरिकांप्रती आणि युगांडामधील भारतीय समुदायाप्रती त्यांच्या मनात असणारी प्रेमभावना व्यक्त होते असे ते म्हणाले. युगांडाच्या संसदेला बुधवारी संबोधित करण्याचा बहुमान दिल्याबद्दल पंतप्रधानांनी राष्ट्रपती मुसेवेनी आणि युगांडामधील नागरिकांचे आभार मानले.
भारत आणि युगांडामधील संबंध कित्येक शतके जुने आहेत. दोन्ही देशांना जोडणारे समान ऐतिहासिक दुवे असल्याचे सांगत, वसाहत वादाविरुद्धचा लढा आणि युगांडामधील रेल्वे बांधणीच्या कामाचा पंतप्रधानांनी उल्लेख केला. युगांडाच्या राजकारणातही काही भारतीय महत्वाची भूमिका बजावत असल्याचे त्यांनी नमूद केले.
या समारंभात सादर करण्यात आलेल्या सांस्कृतिक कार्यक्रमातून युगांडामधील भारतीय समुदायाचे भारतीयत्व अधिक प्रकर्षाने अधोरेखित होते, अशी कौतुकाची भावना त्यांनी व्यक्त केली.
युगांडासह आफ्रिकेतील सर्वच देश भारतासाठी महत्वाचे आहेत, असे पंतप्रधानांनी सांगितले. वसाहतवादाविरुद्धच्या लढ्याचा इतिहास, मोठ्या प्रमाणावरील भारतीय समुदाय आणि विकास प्रक्रियेतील समान आव्हाने ही साम्य स्थळे असल्याचे पंतप्रधान म्हणाले.
भारत ही आज घडीला देशातील वेगाने विकसित होणारी अर्थव्यवस्था आहे. सध्या भारत कार आणि स्मार्टफोन निर्यात करीत आहेत. डिजिटल तंत्रज्ञान हे भारतीयांच्या सक्षमीकरणाचे मूळ आहे आणि भारत हा स्टार्ट अप्सचे महत्वपूर्ण केंद्र म्हणून उदयाला येत आहे असे पंतप्रधानांनी सांगितले.
भारताच्या परराष्ट्र व्यवहारविषयक धोरणात आफ्रिकेचे महत्व पंतप्रधानांनी विषद केले. या संदर्भात नवी दिल्लीमध्ये 2015 साली आयोजित भारत-आफ्रिका मंच परिषदेचा त्यांनी उल्लेख केला. भारत आणि आफ्रिकन देशांमधील इतर द्विपक्षीय उच्चस्तरीय उपक्रमांचाही पंतप्रधानांनी उल्लेख केला. तीन दशलक्ष डॉलर्सपेक्षा जास्त मुल्याचे लाईन्स ऑफ क्रेडिट प्रकल्प, शिष्यवृत्ती, ई-व्हिसा सुविधा या उपक्रमांचा पंतप्रधानांनी उल्लेख केला. आंतरराष्ट्रीय सौर आघाडीच्या देशांच्या सदस्यांमध्ये निम्यापेक्षा जास्त सदस्य आफ्रिकेचे असल्याचे त्यांनी सांगितले.
नव्या जागतिक परिदृश्यात आशिया आणि आफ्रिकेमधिल देश महत्वाची भूमिका बजावत असल्याचे पंतप्रधानांनी नमूद केले.
B.Gokhale/M.Pange/P.Malandkar
(Visitor Counter : 71
कृषी मंत्रालय
केंद्रीय कृषी आणि शेतकरी कल्याण मंत्र्यांनी केला देशातील 11 व्या कृषी गणनेचा प्रारंभ
कृषी गणनेत डेटा संकलनासाठी प्रथमच स्मार्ट फोन आणि टॅबलेटचा होणार वापर
नवी दिल्ली, 28 जुलै 2022
केंद्रीय कृषी आणि शेतकरी कल्याण मंत्री नरेंद्र सिंह तोमर यांनी आज देशात अकराव्या कृषी गणनेचा  प्रारंभ केला. यावेळी बोलताना तोमर म्हणाले की, भारतासारख्या विशाल आणि कृषीप्रधान देशात या गणनेमुळे मोठा फायदा होणार आहे असे तोमर यांनी यावेळी सांगितले. तोमर म्हणाले की, पंतप्रधान नरेंद्र मोदी यांच्या नेतृत्वाखाली शेतकऱ्यांचे उत्पन्न वाढवण्यावर भर दिला जात आहे. त्यांच्या राहणीमानात परिवर्तन घडवण्याबरोबरच लहान शेतकऱ्यांच्या सक्षमीकरणासाठी त्यांना संघटित करणे, त्यांना फायदेशीर पिकांकडे आकर्षित करणे आणि जागतिक मानकांच्या बरोबरीने उत्पादनाची गुणवत्ता सुनिश्चित करणे आवश्यक आहे.
कार्यक्रमादरम्यान, कृषी गणनेसाठी शुभेच्छा देत तोमर म्हणाले की, पंतप्रधान नरेंद्र मोदींनी उचललेल्या ठोस पावलांचे फळ कृषी क्षेत्राला मिळत आहे, देश वेगाने डिजिटल शेतीकडे वाटचाल करत आहे. या गणनेत तंत्रज्ञानाचा पुरेपूर वापर करण्याची हीच वेळ आहे. कृषी गणनेचा व्यापक दृष्टिकोनातून विचार व्हायला हवा, असे ते म्हणाले. कृषी गणनेमुळे पिकांच्या मॅपिंगमध्येही योगदान मिळू शकते, जेणेकरून देशाला त्याचे फायदे मिळतील. तोमर यांनी केंद्रीय विभाग, राज्य सरकारे आणि संबंधित संस्थांना ही गणना पूर्ण निष्ठेनेने पार पाडण्यास सांगितले.
या प्रसंगी, तोमर यांनी राज्ये/केंद्रशासित प्रदेशांच्या वापरासाठी गणनेच्या कार्यान्वयन मार्गदर्शक तत्वांच्या पुस्तिकेचे प्रकाशन केले आणि डेटा संकलन पोर्टल/अॅप सुरू केले.
कृषी गणना दर 5 वर्षांनी केली जाते, जी कोरोना महामारीमुळे विलंबानंतर आता हाती घेतली जात आहे. कृषी जनगणनेचे प्रत्यक्ष कार्य ऑगस्ट 2022 मध्ये सुरू होईल. कृषी जनगणना हा तुलनेने सूक्ष्म पातळीवर विविध कृषी मापदंडांवर माहितीचा मुख्य स्त्रोत आहे, जसे की ऑपरेशनल होल्डिंगचा आकडा आणि क्षेत्र, त्यांचा आकार, वर्गवार वितरण, जमीन वापर, भाडेकरार आणि पीक पद्धती इ. कृषी गणनेसाठी प्रथमच डेटा संकलन स्मार्ट फोन आणि टॅब्लेटवर केले जाईल, जेणेकरून डेटा वेळेत उपलब्ध होईल. बहुतेक राज्यांनी त्यांच्या जमिनीच्या नोंदी आणि सर्वेक्षणांचे डिजिटायझेशन केले आहे, ज्यामुळे कृषी गणनेच्या डेटाच्या संकलनाला गती मिळेल. डिजिटलाइज्ड भूमी अभिलेखांचा वापर आणि डेटा संकलनासाठी मोबाइल अॅप्सचा वापर देशातील ऑपरेशनल होल्डिंग डेटाबेस तयार करण्यास सक्षम करेल.
तांत्रिक सत्रादरम्यान, कृषी गणना अंमलबजावणी प्रक्रिया आणि वेब पोर्टल आणि मोबाइल अॅपची ठळक वैशिष्ट्ये प्रदर्शित करण्यात आली.N.Chitale/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 466
पंतप्रधान कार्यालय
पंतप्रधानांनी धनतेरसच्या शुभ प्रसंगी राष्ट्राला दिल्या शुभेच्छा
नवी दिल्ली, 5 नोव्हेंबर 2018
धनतेरस प्रसंगी पंतप्रधान नरेंद्र मोदी यांनी राष्ट्रांना शुभेच्छा दिल्या.
पंतप्रधान म्हणाले, "धनतेरसच्या या पवित्र प्रसंगी सर्व नागरिकांना शुभेच्छा. भगवान धनवंतरीं आपल्या आयुष्यामध्ये सर्वांना आनंद, समृद्धी आणि परिपूर्ण आरोग्य देवो हि शुभेच्छा.
धनतेरसच्या शुभ प्रसंगी आपण सर्वांना शुभेच्छा! या विशेष दिनी आपल्या समाजात शांतीचे व समृद्धीचे वातावरण राहो हि सदिच्छा ".
B.Gokhale/P.Kor
(Visitor Counter : 54
मंत्रिमंडळ
नविकरणीय उर्जा क्षेत्रात भारत आणि गिनी यांच्यातल्या सामंजस्य कराराला केंद्रीय मंत्रिमंडळाची मान्यता
नवी दिल्ली, 6 नोव्हेंबर 2019
नविकरणीय उर्जा क्षेत्रात भारत आणि गिनी यांच्यातल्या सामंजस्य कराराला केंद्रीय मंत्री मंडळाच्या बैठकीत आज मान्यता देण्यात आली.
उद्देश:-
सहकार्यात्मक, संस्थात्मक संबंधासाठी पाया घालणे.
नविकरणीय उर्जा क्षेत्रात द्विपक्षीय तांत्रिक सहकार्याला प्रोत्साहन देणे
सहकार्यासाठी सौर उर्जा, पवन ऊर्जा, जैव उर्जा,या क्षेत्रांचा समावेश
सामंजस्य करारामुळे दोन्ही देशातले द्विपक्षीय सहकार्य बळकट होण्यासाठी मदत होणार आहे.
B.Gokhale/N.Chitale/P.Malandkar
(Visitor Counter : 72
संरक्षण मंत्रालय
मादागास्कर येथील अँसिराना बंदरात आयएनएस केसरी दाखल
मिशन सागर अंतर्गत भारतीय नौदलाचे जहाज केसरीने 27 मे 2020 रोजी मादागास्कर येथील अँसिराना बंदरात प्रवेश केला. कोविड -19 महामारीच्या या कठीण परिस्थितीत भारत सरकार परदेशी देशांना अनुकूल मदत पुरवित आहे आणि त्याचाच भाग म्हणून आयएनएस केसरी मादागास्करच्या लोकांसाठी कोविड संबंधित जीवनावश्यक औषधे घेऊन गेले आहे.
भारत सरकारकडून मादागास्कर सरकारच्या ताब्यात औषधे देण्याचा अधिकृत समारंभ 29 मे 2020 रोजी आयोजित करण्यात आला होता. या सोहळ्यास मादागास्करचे परराष्ट्र मंत्री एच.ई. एम तेहिंद्राझानारीवेलो लिवा डजाकोबा आणि भारतातर्फे मादागास्कर मधील भारतीय राजदूत अभय कुमार उपस्थित होते.
कोविड-19 महामारीच्या पार्श्वभूमीवर मादागास्करला केलेली मदत म्हणजे भारत सरकारच्या याविषयीच्या आवाक्याची व्याप्ती आहे. कोविड-19 महामारी आणि त्याच्या परिणामी अडचणींशी लढण्यासाठी दोन्ही देशांमधील विद्यमान उत्कृष्ट संबंधांवर ‘मिशन सागर’ आधारित आहे. हे उपयोजन सुरक्षा आणि प्रांतातील सर्वांसाठी “सागर” या पंतप्रधानांच्या दृष्टीकोनाला अनुरूप करते आणि हिंद महासागर प्रदेशातील देशांशी असलेल्या संबंधांना भारताने दिलेले महत्त्व अधोरेखित करते. या कामकाजाची प्रक्रिया भारत सरकारची परराष्ट्र मंत्रालये आणि इतर संस्थांसमवेत समन्वय साधून केली जात आहे.
राष्ट्रपती कार्यालय
ओणमच्या पूर्वसंध्येला राष्ट्रपतींकडून देशवासियांना शुभेच्छा
नवी दिल्ली, 20 ऑगस्ट 2021
राष्ट्रपती राम नाथ कोविंद यांनी ओणमच्या पूर्वसंध्येला देशवासियांना शुभेच्छा दिल्या आहेत.
राष्ट्रपतींनी एका संदेशात म्हटले आहे की, “ओणमच्या पवित्र प्रसंगी मी सर्व देशवासियांना विशेषत: देशात आणि परदेशात राहणाऱ्या केरळच्या बंधू -भगिनींचे अभिनंदन करतो आणि शुभेच्छा देतो.
शेतात नवीन पिकाच्या कापणीची आठवण म्हणून साजरा होणारा हा सण शेतकऱ्याची अथक मेहनत आणि निसर्गाप्रती कृतज्ञता दर्शवतो. हा सण समाजातील सौहार्द, प्रेम आणि बंधुत्वाचा संदेश देखील देतो.
या निमित्ताने आपण सर्वांनी मिळून आपल्या देशाच्या प्रगती आणि समृद्धीच्या दिशेने एकजुटीने पुढे जाण्याचा संकल्प करूया ”.
राष्ट्रपतींचा संदेश पाहण्यासाठी येथे क्लिक करा
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 125
संरक्षण मंत्रालय
एनसीसी प्रजासत्ताक दिन शिबिराला चीफ ऑफ डिफेन्स स्टाफ यांनी प्रथमच दिली भेट
युवकांच्या सक्षमीकरणात एनसीसीच्या भूमिकेचे जनरल अनिल चौहान यांनी केले कौतुक
नवी दिल्ली, 17 जानेवारी 2023
चीफ ऑफ डिफेन्स स्टाफ जनरल अनिल चौहान, पीव्हीएसएम, युवायएसएम, एव्हीएसएम एसएम, व्हीएसएम यांनी 17 जानेवारी 2023 रोजी नवी दिल्लीतील दिल्ली कॅंट येथे एनसीसी प्रजासत्ताक दिन शिबिर 2023 ला भेट दिली. चीफ ऑफ डिफेन्स स्टाफ यांनी एनसीसी प्रजासत्ताक दिन शिबिराला भेट देण्याची ही पहिलीच वेळ आहे.
लष्कर, नौदल आणि हवाई दल या तिन्ही शाखांच्या तुकडीने त्यांना यावेळी मानवंदना दिली. त्यानंतर एनसीसी छात्रसैनिकांनी उत्कृष्ट वाद्यवृंद संचलन सादर केले. एनसीसी छात्रसैनिकांनी तयार केलेल्या, विविध सामाजिक जनजागृतीपर संकल्पना आणि सांस्कृतिक उपक्रमांचे चित्रण असलेल्या ‘ध्वज क्षेत्रालाही’ चीफ ऑफ डिफेन्स स्टाफ यांनी भेट दिली. छात्रसैनिकांनी आपापल्या राज्य संचालनालयाच्या संकल्पनेबद्दल त्यांना सविस्तर माहिती दिली.
एनसीसीच्या नुकत्याच नुतनीकरण केलेल्या "हॉल ऑफ फेम'लाही चीफ ऑफ डिफेन्स स्टाफ यांनी भेट दिली. यात एनसीसीच्या तिन्ही शाखांच्या माजी विद्यार्थ्यांची छायाचित्रे, प्रारुपे, प्रेरक तसेच इतर दृश्यचित्रफितींचा समृद्ध, अभिमानास्पद संग्रह आहे.
चीफ ऑफ डिफेन्स स्टाफ जनरल अनिल चौहान आणि इतर मान्यवर पाहुण्यांनी नंतर एनसीसी सभागृहात छात्रसैनिकांनी सादर केलेला नेत्रदीपक ‘सांस्कृतिक कार्यक्रम’ पाहिला.
एनसीसी ही एका छोट्याशा सुरुवातीपासून आता 17 लाख छात्रसैनिकांची स्वयंसेवी संस्था बनली आहे. “या देशातील तरुणांमध्ये शिस्त, नेतृत्व आणि सौहार्द हे गुण रुजवण्यात तिचे मोलाचे योगदान आहे,” अशा शब्दात जनरल अनिल चौहान यांनी संघटनेचे महत्व अधोरेखित केले.
समुद्रतट, सागरी किनाऱ्यांची स्वच्छता करणे, प्लास्टिक आणि इतर कचऱ्यावर पुन्हा प्रक्रीया करणे तसेच निर्मळ समुद्र किनारे, प्लास्टिक प्रदूषणाचे धोके याबद्दल जनजागृती करणे या उद्देशाने सुरु केलेल्या "पुनीत सागर अभियानाचा" उल्लेख करत, त्यांनी सामाजिक कार्यातील एनसीसीचे उल्लेखनीय योगदान अधोरेखित केले.
“ही मोहिम लोकचळवळ झाली आहे. आजपर्यंत सुमारे 13.5 लाख एनसीसी छात्रसैनिक या अभियानात सहभागी झाले असून त्यांनी जवळपास 208 टन प्लास्टिक कचरा गोळा केला आहे. त्यापैकी 167 टन पुनर्प्रक्रीयेसाठी पाठवला आहे”,असे जनरल चौहान म्हणाले.
चीफ ऑफ डिफेन्स स्टाफ जनरल अनिल चौहान यांनी, 75 वर्षांच्या निस्वार्थी राष्ट्रसेवेबद्दल एनसीसीचे कौतुक केले. विविध क्रीडा स्पर्धांमधे केलेल्या उल्लेखनीय कामगिरीबद्दलही एनसीसी छात्रसैनिकांची त्यांनी प्रशंसा केली.S.Kakade/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 145
आरोग्य आणि कुटुंब कल्याण मंत्रालय
खासगी रुग्णालयांकडून आकारण्यात येत असलेल्या अतिरिक्त शुल्कांविरुध्द सरकारने उचललेली पावले
नवी दिल्ली, 3 डिसेंबर 2021
आरोग्य हा राज्याच्या अखत्यारीतील विषय असल्यामुळे, एकाच पद्धतीच्या उपचारांसाठी आरोग्य विमा योजनेतून रुग्णालयातील उपचारांची बिले भरणाऱ्या रुग्णांपेक्षा, रोखीने बिले भरणाऱ्या रुग्णांकडून वसूल होत असलेल्या अतिरिक्त शुल्कांच्या प्रश्नांसह खासगी रुग्णालयांविरुद्धच्या इतर सर्व तक्रारींची दाखल घेण्याची जबाबदारी संबंधित राज्ये अथवा केंद्रशासित प्रदेश सरकारांची असते. म्हणून, या संदर्भात प्राप्त झालेल्या सर्व तक्रारी, योग्य कारवाईसाठी, संबंधित राज्ये अथवा केंद्रशासित प्रदेश सरकारांकडे वर्ग केल्या जातात.
केंद्र सरकारने, वैद्यकीय आस्थापना  कायदा, 2010  आणि वर्गीकृत वैद्यकीय आस्थापना  नियम, 2012 यांच्यात 2018 तसेच 2020 मध्ये करण्यात आलेल्या सुधारणांनुसार देशातील सरकारी तसेच खासगी अशा दोन्ही वैद्यकीय आस्थापनांची नोंदणी तसेच नियमन यांच्या संदर्भातील अटी निश्चित करण्यात आल्या आहेत. हा कायदा स्वीकारलेल्या राज्ये अथवा केंद्रशासित प्रदेशांतील वैद्यकीय आस्थापनांसाठीच्या इतर सर्व अटींमध्ये या कायद्यान्वये रुग्णांना तेथे देण्यात येणाऱ्या सर्व सुविधा तसेच उपचारांच्या दरांची माहिती स्थानिक आणि इंग्रजी भाषेत रुग्णांना सहजपणे दिसेल अशा ठिकाणी लावणे बंधनकारक करण्यात आले आहे. याबरोबरच, या कायद्यानुसार सर्व वैद्यकीय आस्थापनांनी त्यांच्याकडे दिल्या जाणाऱ्या सर्व सेवा आणि उपचार पद्धतींसाठी केंद्र सरकारने संबंधित राज्य सरकारांशी चर्चा करून वेळोवेळी निश्चित केलेल्या आणि जाहीर केलेल्या दरपत्रकाच्या कक्षेत राहून शुल्क आकारणी करणे बंधनकारक केलेले आहे.
या संदर्भात, केंद्र सरकारने प्रमाणित वैद्यकीय उपचार पद्धती आणि त्यांचे प्रमाणित दर यांचे पत्रक, संदर्भित कायदा लागू असलेल्या राज्यांना तसेच केंद्रशासित प्रदेशांना त्यांच्या कार्यकक्षेत लागू करण्यासाठी सामायिक केले आहे. या कायद्यातील तरतुदींचे उल्लंघन होत असेल तर अशा तक्रारी दाखल करून घेऊन त्यांच्यावर दंड आकारणे तसेच नोंदणी रद्द करणे यापैकी जी लागू होत असेल त्यासह योग्य ती कारवाई करण्यासाठी प्रत्येक जिल्ह्यात सक्षम प्राधिकरणाची तरतूद देखील या कायद्यान्वये करण्यात आली आहे.
तसेच, या कायद्यानुसार, वैद्यकीय उपचारांच्या खर्चाचे सुसूत्रीकरण सुलभतेने व्हावे या उद्देशाने केंद्र अथवा राज्य सरकारे वेळोवेळी प्रमाणित उपचार विषयक मार्गदर्शक तत्वे देखील जारी करत असतात. आतापर्यंत अॅलोपॅथी उपचार पद्धतीमधील 21 विशिष्ट अथवा अतिविशिष्ट वैद्यकीय प्रकारांतील 227 परिस्थितींच्या संदर्भात तसेच आयुर्वेदिक उपचार पद्धतीमधील 18 परिस्थितींच्या संदर्भात केंद्रीय आरोग्य आणि कुटुंब कल्याण मंत्रालयाने प्रमाणित उपचार विषयक मार्गदर्शक तत्वे जारी केली आहेत.
वैद्यकीय आस्थापना कायद्याची अंमलबजावणी आणि नियमन संबंधित राज्य सरकारे तसेच केंद्रशासित प्रदेश प्रशासनांच्या अखत्यारीत आहे. देशातील 11 राज्ये आणि 6 केंद्रशासित प्रदेशांनी आतापर्यंत हा कायदा स्वीकारला असून इतर 17 राज्ये आणि एका केंद्रशासित प्रदेशाने याबाबतीत त्यांचा स्वतःचा कायदा लागू केला आहे.
केंद्रीय आरोग्य आणि कुटुंब कल्याण राज्यमंत्री डॉ. भारती प्रवीण पवार यांनी एका लखित उत्तराद्वारे लोकसभेत ही माहिती दिली.
Jaydevi PS/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 201
पंतप्रधान कार्यालय
देशाच्या कानाकोपऱ्यात अत्याधुनिक तंत्रज्ञान आणण्यास केंद्र सरकार कटिबद्ध असल्याचा पंतप्रधानांचा पुनरुच्चार
नवी दिल्ली, 2 ऑगस्ट 2023
भारताच्या प्रत्येक कानाकोपऱ्यापर्यंत अत्याधुनिक तंत्रज्ञान आणण्यासाठी केंद्र सरकार कटिबद्ध आहे, असा पुनरुच्चार पंतप्रधान नरेंद्र मोदी यांनी केला आहे. देशातील अनेक जिल्ह्यांमधे तीन लाखांपेक्षा जास्त ठिकाणी, 5-जी सेवेची यशस्वी स्थापना होणे, ही घटना भारताच्या तंत्रज्ञान प्रवासातील मैलाचा दगड ठरली आहे, असं पंतप्रधानांनी म्हटलं आहे.
जगातील दुसऱ्या क्रमांकाची 5-जी व्यवस्था ठरलेल्या भारताच्या कामगिरीविषयी, केंद्रीय माहिती तंत्रज्ञान आणि इलेक्ट्रॉनिक्स मंत्री अश्विनी वैष्णव यांनी केलेल्या ट्वीटला प्रतिसाद देतांना, पंतप्रधानांनी म्हटले आहे;
“डिजिटल संपर्क व्यवस्थेत भारत पुढेच जातो आहे ! देशातील अनेक जिल्ह्यांमधे 3 लाखांपेक्षा अधिक जागी 5-जी सेवा लागू होणे, ही आपल्या तंत्रज्ञानाच्या प्रवासातील एक मोठी कामगिरी आहे. अत्यंत जलद गतीने होत असलेली, 5-जी ची अंमलबजावणी, देशाच्या प्रत्येक कानाकोपऱ्यात अत्याधुनिक तंत्रज्ञान पोहोचवत, अनेकांच्या जीवनात परिवर्तन करण्याची आणि प्रगतीला चालना देण्याची आमची वचनबद्धता अधोरेखित करणारी आहे.”
S.Patil/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
केंद्रीय लोकसेवा आयोग
डॉ.मनोज सोनी यांनी केंद्रीय लोकसेवा आयोगाचे अध्यक्ष म्हणून आज पद आणि गोपनीयतेची शपथ घेतली
नवी दिल्ली, 16 मे 2023
डॉ.मनोज सोनी यांनी केंद्रीय लोकसेवा आयोगाचे अध्यक्ष म्हणून आज पद आणि गोपनीयतेची शपथ घेतली. आयोगाच्या सर्वात ज्येष्ठ सदस्य स्मिता नागराज यांनी त्यांना शपथ दिली.
डॉ.मनोज सोनी यांनी दिनांक 28 जून 2017 रोजी आयोगाचे सदस्य म्हणून त्यांच्या कार्याला प्रारंभ केला आणि नंतर 05 एप्रिल 2022 पासून भारतीय राज्यघटनेच्या कलम 316  अंतर्गत आयोगाच्या अध्यक्षपदाची कर्तव्ये पार पाडण्याची जबाबदारी त्यांच्यावर सोपवण्यात आली होती.
केंद्रीय लोकसेवा आयोगामध्ये नेमणूक होण्याआधीच्या काळात, डॉ. सोनी यांनी आंतरराष्ट्रीय नातेसंबंधांचा अभ्यास या विषयात विशेष प्राविण्य मिळवले तसेच सरदार वल्लभभाई विद्यापीठातून “शीतयुध्दपश्चात काळात आंतरराष्ट्रीय व्यवस्थेतील स्थित्यंतर आणि भारत- अमेरिका संबंध” या विषयात डॉक्टरेट मिळवली. बडोदा येथील एम.एस महाविद्यालयाचे उपकुलगुरू म्हणून एकदा आणि गुजरातच्या डॉ.बाबासाहेब आंबेडकर मुक्त विद्यापीठाचे उपकुलगुरू म्हणून दोनदा अशी एकूण तीन वेळा उप-कुलगुरूपदाची जबाबदारी निभावली आहे. स्वातंत्र्यप्राप्तीनंतरच्या काळातील ते वयाने आतापर्यतचे सर्वात लहान उपकुलगुरू ठरले आहेत. डॉ.सोनी यांना अनेक सन्मानांनी गौरविण्यात आले असून त्यांच्याद्वारे लिखित अनेकानेक उत्तम साहित्यकृती प्रकाशित झाल्या आहेत.
S.Bedekar/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 237
पंतप्रधान कार्यालय
पंतप्रधानांनी लाला लाजपत राय यांना त्यांच्या जयंतीनिमित्त आदरांजली वाहिली
नवी दिल्ली, 28 जानेवारी 2021
पंतप्रधान नरेंद्र मोदी यांनी लाला लाजपत राय यांना त्यांच्या जयंतीनिमित्त आदरांजली वाहिली आहे.
एका ट्विटमध्ये पंतप्रधान म्हणाले, “महान स्वातंत्र्यसैनिक पंजाब केसरी लाला लाजपत राय यांना त्यांच्या जन्म-जयंती दिनी कोटि-कोटि प्रणाम.
महान नेते लाला लाजपत राय यांचे त्यांच्या जयंतीनिमित्त स्मरण करतो. भारताच्या स्वातंत्र्यलढ्यात त्यांचे अमिट योगदान राहिले आहे. त्यांनी अनेक पिढ्यांमधील लोकांना प्रेरणा दिली आहे”.
U.Ujgare/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
युवा ऑलिम्पिक्स 2018 स्पर्धेतील पदक विजेत्यांचा पंतप्रधानांनी केला सन्मान
नवी दिल्ली, 21 ऑक्टोबर 2018
अर्जेंटिना इथे झालेल्या उन्हाळी युवा ऑलिम्पिक्स 2018 या स्पर्धेतल्या पदक विजेत्यांनी आज पंतप्रधान नरेंद्र मोदी यांची भेट घेतली. पंतप्रधानांनी त्यांना सन्मानित केले.
आगामी ऑलिम्पिक स्पर्धेत पदक मिळवण्याचे लक्ष्य गाठण्यासाठी एकाग्रतेने आणि अधिक कठोर परिश्रम करण्याचे आवाहन पंतप्रधानांनी केले. यासाठी सरकार आवश्यक साहाय्य आणि सुविधा पुरवेल अशी ग्वाही पंतप्रधानांनी दिली.
युवा खेळाडूंनी आपल्या शाळांमधल्या आणि गावांमधल्या युवापिढीला खेळण्यासाठी प्रेरित केले पाहिजे.
आंतरराष्ट्रीय स्तरावर भारताचे नांव उंचावण्यात योगदान दिल्याबद्दल पदकविजेत्यांच्या प्रशिक्षकांचेही पंतप्रधानांनी कौतुक केले.
B.Gokhale/S.Kakade/P.Malandkar
(Visitor Counter : 61
पंतप्रधान कार्यालय
पंतप्रधान आणि इंटेलचे सीईओ पॅट गेल्सिंगर यांची झाली भेट
पंतप्रधान नरेंद्र मोदी आणि इंटेलचे मुख्य कार्यकारी अधिकारी पॅट गेल्सिंगर यांची आज भेट झाली. यावेळी तंत्रज्ञान, संशोधन आणि नवोपक्रमाशी संबंधित विषयांवर चर्चा झाली. पॅट गेल्सिंगर यांच्या भारताप्रती असलेल्या सकारात्मक दृष्टिकोनाचे पंतप्रधानांनी कौतुक केले.
इंटेल सीईओच्या ट्विटला उत्तर देताना पंतप्रधान म्हणाले;
@PGelsinger तुम्हाला भेटून आनंद झाला! तंत्रज्ञान, संशोधन आणि नवोपक्रम या विषयांवर उत्कृष्ट चर्चा झाली. भारताप्रती तुमच्या सकारात्मक दृष्टिकोनाची मी प्रशंसा करतो.”
ग्राहक व्यवहार, अन्न आणि सार्वजनिक पुरवठा मंत्रालय
भारतीय मानक ब्यूरोने गोरेगाव पश्चिममधील खेळण्यांच्या दुकानात छापा घालून अप्रमाणित खेळणी केली जप्त
मुंबई, 17 जानेवारी 2022
भारतीय मानक ब्यूरोच्या मुंबई शाखेतील अधिकाऱ्यांच्या पथकाने, शनिवारी  रोजी मुंबईतील गोरेगाव भागातल्या ओबेरॉय मॉलमधल्या मेसर्स हैमलेज  या दुकानावर छापे घातले.
या दुकानात, इलेक्ट्रिक आणि बिगर-इलेक्ट्रिक खेळण्यांची प्रमाणित चिन्हाविना  विक्री सुरु होती. हे केंद्र सरकारने खेळण्यांच्या दर्जाबाबत जारी केलेल्या गुणवत्ता नियंत्रण आदेशाचे उल्लंघन असल्याचे सिद्ध झाले आहे. या छाप्यादरम्यान अनेक अप्रमाणित खेळणी देखील जप्त करण्यात आली.
मुलांचे आरोग्य आणि सुरक्षितता लक्षात घेता, केंद्रीय वाणिज्य आणि उद्योग मंत्रालयाने अधिसूचना जारी केली असून, त्यानुसार, 1 जानेवारी 2021 नंतर भारतात विकल्या जाणाऱ्या सर्व खेळण्यांवर भारतीय मानक ब्युरोचे सुरक्षिततेविषयक प्रमाणपत्र आणि मुद्रा म्हणजेच मार्क असणे अनिवार्य आहे.
केंद्र सरकारने जारी केलेल्या गुणवत्ता नियंत्रण आदेशाचे उल्लंघन केल्यास, बीआयएस कायदा 2016 कायद्यानुसार, तो दंडनीय अपराध असून, त्यासाठी दोन वर्षांपर्यंतचा तुरुंगवास किंवा किमान 2 लाख रुपयांपर्यंतचा दंड किंवा दोन्हीची तरतूद आहे. त्यामुळे खेळणी उत्पादक, वितरक आणि व्यापारी यांनी, बीआयसने प्रमाणित न केलेली खेळणी बनवू अथवा विकू नयेत, असा सल्ला देण्यात आला आहे.
ग्राहकांनीही, प्रमाणित उत्पादक तसेच उत्पादनांची माहिती मिळवण्यासाठी, बीआयएस केअर अॅप चा वापर करावा, असे आवाहन करण्यात आले आहे.N.Chitale/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 126
वाणिज्य आणि उदयोग मंत्रालय
राज्यांच्या स्टार्टअप संस्थांसाठीच्या सहाय्य कामगिरीच्या क्रमवारीचे निकाल उद्या होणार जाहीर
नवी दिल्ली, 10 सप्टेंबर 2020
राज्यांच्या स्टार्टअप संस्थांसाठीच्या सहाय्य कामगिरीच्या क्रमवारीचे दुसऱ्या आवृत्तीचे निकाल, केंद्रिय इलेक्ट्रॉनिक्स आणि माहिती तंत्रज्ञान आणि कायदा आणि न्यायमंत्री श्री रवी शंकर प्रसाद यांच्या हस्ते जाहीर केले जातील, 11 सप्टेंबर 2020 रोजी नवी दिल्ली येथील नॅशनल मीडिया सेंटर येथे दुपारी तीन वाजता व्हर्च्युअल  सत्कार समारंभ होईल, केंद्रिय रेल्वे आणि वाणिज्य आणि उद्योग मंत्री श्री पियुष गोयल, नागरी हवाई वाहतूक राज्यमंत्री , गृहनिर्माण आणि शहरी व्यवहार मंत्री श्री हरदिप सिंग पूरी आणि वाणिज्य आणि उद्योग राज्यमंत्री श्री सोम प्रकाश देखील या समारंभाला उपस्थित राहतील. सर्व सहभागी राज्य आणि केंद्रशासित प्रदेशांचे मंत्री आणि वरिष्ठ सरकारी अधिकारी यांच्या उपस्थितीत व्हिडिओ कॉन्फरन्सिंगच्या माध्यमातून क्रमवारीचे निकाल जाहीर केले जातील.
अंतर्गत व्यापार आणि उद्योग चालना विभागाने  राज्य क्रमवारीच्या दुसऱ्या टप्प्याचा प्रारंभ केला, स्पर्धात्मकता वाढवणे आणि स्टार्टअप परिसंस्था उन्नत करण्याच्या दिशेने कृतीशीलपणे कार्य करण्यासाठी राज्य आणि केंद्रशासित प्रदेशांना चालना देणे हा त्याचा उद्देश आहे. सर्व राज्यांमधील परस्पर शिक्षणास प्रोत्साहित करण्यासाठी आणि धोरण तयार करण्यासाठी आणि अंमलबजावणीमध्ये समर्थन देण्यासाठी क्षमता विकास अभ्यासाच्या रुपात यावा, अशी कल्पना केली गेली आहे.
राज्यांची स्टार्टअप रँकिंग रचना 2019 मध्ये 7 व्यापक सुधारणा क्षेत्रे आणि 30 कृती बिंदूंचा समावेश आहे. औद्योगिक पाठिंबा, सुलभता अनुपालन, सार्वजनिक खरेदी नियमात शिथीलता, इनक्युबेशन मदत, उपक्रम अनुदान समर्थन, आणि जनजागृती आणि पोहोच इतका मोठा आवाका आहे. एकसमानता प्रस्थापित करण्यासाठी आणि क्रमवारी प्रक्रियेमध्ये मानकीकरण सुनिश्चित करण्यासाठी राज्य आणि केंद्रशासित प्रदेश हे दोन वेगवेगळ्या गटांमध्ये विभागले गेले आहेत. दिल्ली वगळता केंद्रशासित प्रदेश आणि आसाम वगळता ईशान्य भारतातील सर्व राज्ये एका गटात आहेत, इतर सर्व राज्ये अन्य गटात समाविष्ट करण्यात आली आहेत.
या उपक्रमात 22 राज्य आणि 3 केंद्रशासित प्रदेश सहभागी झाले आहेत. मूल्यांकन समितीने विविध मापदंडांमधून आलेल्या प्रतिक्रियांचे तपशीलवार मूल्यांकन केले. अंमलबजावणीच्या पातळीवर वास्तविक प्रतिसाद निश्चित करण्यासाठी लाभार्थ्यांशी सहानुभूतीपूर्वक संपर्क साधण्यासाठी 11 वेगवेगळ्या भाषांमध्ये 60,000 हून अधिक कॉलद्वारे प्राप्त झालेल्या लाभार्थ्यांचा अभिप्राय मिळविण्यात अनेक घटकांचा समावेश आहे.M.Chopade/S.Shaikh/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 75